CELEX: 32010R0875
Language: hu
Date: 2010-10-05 00:00:00
Title: A Bizottság 875/2010/EU rendelete ( 2010. október 5. ) takarmány-adalékanyag tíz évre szóló engedélyezéséről  EGT-vonatkozású szöveg

6.10.2010   
            
            
               HU
            
            
               Az Európai Unió Hivatalos Lapja
            
            
               L 263/4
            
         A BIZOTTSÁG 875/2010/EU RENDELETE
   (2010. október 5.)
   takarmány-adalékanyag tíz évre szóló engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmány-adalékanyagokról szóló, 1970. november 23-i 70/524/EGK tanácsi irányelvre (1) és különösen annak 3. és 9. cikkére,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (2) és különösen annak 25. cikkére,
   mivel:
   
               (1)
            
            
               Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről.
            
         
               (2)
            
            
               Az 1831/2003/EK rendelet 25. cikke átmeneti intézkedéseket állapít meg a takarmány-adalékanyagokra vonatkozó, a 70/524/EGK irányelvnek megfelelően, az 1831/2003/EK rendelet alkalmazásának időpontját megelőzően benyújtott engedélykérelmekre.
            
         
               (3)
            
            
               A nikarbazin brojlercsirkék takarmány-adalékanyagaként történő engedélyezése iránti kérelmét az 1831/2003/EK rendelet alkalmazásának időpontja előtt nyújtották be.
            
         
               (4)
            
            
               Az engedélykérelemre vonatkozó, a 70/524/EGK irányelv 4. cikkének (4) bekezdése szerinti első észrevételeket az 1831/2003/EK rendelet alkalmazásának időpontja előtt továbbították a Bizottságnak. Ezért e kérelmet továbbra is a 70/524/EGK irányelv 4. cikkének megfelelően kell kezelni.
            
         
               (5)
            
            
               A 330-95-0 CAS-számú nikarbazin forgalomba hozataláért felelős személy a 70/524/EGK irányelv 4. cikkének megfelelően kérelmezte az említett terméknek a brojlercsirkék esetében kokcidiosztatikumként történő, tíz évre szóló engedélyezését.
            
         
               (6)
            
            
               Az Európai Élelmiszerbiztonsági Hatóság (a továbbiakban: Hatóság) 2010. március 10-i véleményében (3) megállapította, hogy a nikarbazin nincs káros hatással az állati egészségre, a fogyasztók egészségére vagy a környezetre, és hatékonyan alkalmazható a brojlercsirkék kokcidiózisának leküzdésére. Mivel a nikarbazinhoz kapcsolódó szennyező anyag, a p-nitroanilin maradékanyagot képezhet, a Hatóság javasolja, hogy ennek a szennyező anyagnak a tartalmát a lehető legalacsonyabb szintre korlátozzák.
            
         
               (7)
            
            
               Az értékelés azt mutatja, hogy a kért engedélyezésre vonatkozóan teljesülnek a 70/524/EGK irányelv 3a. cikkében előírt feltételek. Ennek megfelelően a szóban forgó adalékanyag használatát az e rendelet mellékletében meghatározottak szerint engedélyezni kell. A Hatóság véleménye alapján ugyanakkor szükséges korlátozni a készítmény p-nitroanilin-tartalmát. Annak érdekében, hogy elegendő idő álljon a gyártók és felhasználók rendelkezésére az alkalmazkodáshoz, helyénvaló, hogy ez a korlátozás a rendelet alkalmazandóvá válását követő harmadik évben lépjen életbe.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „kokcidiosztatikumok és egyéb gyógyászati anyagok” adalékanyag-kategóriába tartozó készítmény takarmány-adalékanyagként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2010. október 5-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 270., 1970.12.14., 1. o.
   
      (2)  HL L 268., 2003.10.18., 29. o.
   
      (3)  EFSA Journal 2010; 8(3):1551.
   
      MELLÉKLET
      
                  Az adalékanyag azonosítószáma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Legkisebb megengedhető tartalom
               
               
                  Legnagyobb megengedhető tartalom
               
               
                  Egyéb rendelkezések
               
               
                  Az engedély lejárta
               
               
                  Maradékanyag-határérték (MRL) az adott állati eredetű élelmiszerben
               
            
                  mg hatóanyag/kg a 12 %-os nedvességtartalmú teljes értékű takarmányban
               
            
                  
                     Kokcidiosztatikumok és hisztomonosztatikumok
                  
               
            
                  5 1 774
               
               
                  Phibro Animal Health s.a. Belgium
               
               
                  Nikarbazin 250 g/kg
               
               
                  
                               
                           
                           
                              
                                 Az adalékanyag összetétele:
                              
                              Nikarbazin: 250 g /kg
                              Sztearinsav: 126 ± 5 % g/kg
                              Poliszorbát 20: 13,90 ± 10 % g/kg
                              
                                 Búza-takarmányliszt 100 %-ig
                              
                           
                        
                               
                           
                           
                              
                                 Hatóanyag
                              
                              Nikarbazin, C19H18N6O6.
                              CAS-szám: 330-95-0
                              1,3-bisz(4-nitrofenil)-karbamid és 4,6-dimetilpirimidin-2-ol ekvimoláris komplexe, granulált formában
                              Rokon szennyező anyagok: p-nitroanilin: ≤ 0,3 %
                           
                        
               
                  Brojlercsirke
               
               
                  —
               
               
                  125
               
               
                  125
               
               
                  
                              1.
                           
                           
                              A vágást megelőző legalább egy nap során tilos alkalmazni.
                           
                        
                              2.
                           
                           
                              A nikarbazint tilos egyéb kokcidiosztatikumokkal keverni, kivéve a narazint.
                           
                        
                              3.
                           
                           
                              Az adalékanyag előkeverék formájában belekeverhető az összetett takarmányba.
                           
                        
                              4.
                           
                           
                              2013. október 26-tól a p-nitroanilin tartalom ≤ 0,1%.
                           
                        
                              5.
                           
                           
                              Az engedély jogosultja biztosítja a bakteriális és az Eimeria ssp. elleni rezisztenciára vonatkozó, forgalomba hozatalt követő felügyeleti terv tervezését és végrehajtását.
                           
                        
               
                  2020. október 26.
               
               
                  
                               
                           
                           
                              15 000 μg dinitro-karbanilid (DNC) 1 kg friss májban
                           
                        
                               
                           
                           
                              6 000 μg dinitro-karbanilid (DNC) 1 kg friss vesében;
                           
                        
                               
                           
                           
                              4 000 μg DNC 1 kg friss izomban és friss bőrben/zsírban.